26/11/2014 | Administración Autonómica
Xunta de Galicia
Consellería de Economía e Industria
Xefatura Territorial da Coruña
Servizo de Enerxía e Minas
Resolución do 11 de novembro de 2014, da Xefatura Territorial da Coruña, pola que se concede a autorización administrativa previa e de construción dunha instalación eléctrica no concello da Laracha (IN407A 2014/074)

Resolución do 11 de novembro de 2014, da Xefatura Territorial da Consellería de Economía e Industria da Coruña, pola que se concede a autorización administrativa previa e de construción dunha instalación eléctrica no concello da Laracha (IN407A 2014/074-1). Visto o expediente para outorgamento de autorización administrativa previa e de construción da instalación eléctrica que a seguir se cita: Núm. Expte: IN407A 2014/074-1. Solicitante: Hidroeléctrica de Laracha, S. L. Enderezo social: Avda. de Arteixo, 19-1.º Dta.15004 A Coruña. Denominación: nova LMT alimentación a Paiosaco. Situación: concello da Laracha. Características técnicas: – Nova liña de media tensión subterránea en condutor tipo RHZ1 2OL-12/20 kV 3 (1x240 Al) e RHZ1 2OL-12/20 kV 3 (1x150 Al) con inicio na cela de liña existente no CT Av. Bergantiños (Expte.344/10) e fin nos empalmes proxectados con LMT Paisaco - CT Grela II (Expte.307/05), unha vez entre e saia polo CT Campo da Feira (Expte.68/94) derive ao CTPigarcre Particular e entre e saia do CT Angazo (Expte.617/08). A liña discorrerá por canalización proxectada e por canalización existente, contemplada nos expedientes 404/98, 617/08 e 344/10. A lonxitude total da liña será de 967 m. – Reforma do Centro de Transformación Campo Feira (Expte.68/94) para o que se instalará un novo conxunto de celas de media tensión. – Reforma do Centro de Transformación Angazo (Expte.617/08) para o que se instalará catro novas celas de media tensión. Cumpridos os trámites ordenados na Lei 24/2013, do 26 de decembro (BOE n.º 310), do sector eléctrico, e no título VII, capítulo II, do Real decreto 1955/2000, do 1 de decembro (BOE n.º 310), polo que se regulan as actividades de transporte, distribución, comercialización, subministración e procedementos de autorización de instalacións de enerxía eléctrica e de acordo coa resolución do 19 de febreiro de 2014 da Dirección Xeral de Enerxía e Minas pola que se aproba o procedemento de autorización administrativa de construción (DOG núm.54) esta Xefatura Territorial resolve: Conceder a autorización administrativa previa e a autorización administrativa de construción da dita instalación, cuxas características se axustarán en todas as súas partes ás que figuran no seu proxecto e ás condicións técnicas e de seguridade establecidas nos regulamentos de aplicación. Esta instalación está previsto que se execute nun prazo dun ano, contado a partir da data da última autorización administrativa necesaria. Esta autorización outórgase sen prexuízo das concesións e autorizacións que sexan necesarias, de acordo con outras disposicións que resulten aplicables e, en especial, as relativas á ordenación do territorio e ao medio. Contra esta resolución, que non é definitiva en vía administrativa, cabe interpor recurso de alzada ante o conselleiro de Economía e Industria no prazo dun mes, contado a partir do día seguinte ao da súa notificación ou publicación nos termos establecidos nos artigos 107, 110, 114 e 115 da Lei 30/1992, do 26 de novembro, de réxime xurídico das administracións públicas e do procedemento administrativo común (modificada pola Lei 4/1999, do 13 de xaneiro), sen prexuízo de que os interesados poidan interpor calquera outro recurso que se considere pertinente. A Coruña, 11 de novembro de 2014. O xefe territorial Isidoro Martínez Arca